Document ID: 31995R2362

ΚΑΝΟΝΙΣΜΟΣ (ΕΚ) αριθ. 2362/95 ΤΗΣ ΕΠΙΤΡΟΠΗΣ της 9ης Οκτωβρίου 1995 για την τροποποίηση του κανονισμού (ΕΟΚ) αριθ. 2019/93 του Συμβουλίου που καθόρισε, πριν από την 1η Φεβρουαρίου 1995, το ποσό της ενισχύσεως για την παραγωγή μελιού στα μικρά νησιά του Αιγαίου πελάγους του οποίου η αξία σε Ecu έχει προσαρμοσθεί λόγω της καταργήσεως του διορθωτικού συντελεστή των γεωργικών ισοτιμιών μετατροπής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για την θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου πελάγους (1), όπως τροποποιήθηκε τελευταία από τον κανονισμό (ΕΚ) 1363/95 της Επιτροπής (2), και ιδίως το άρθρο 12 παράγραφος 4,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΚ) αριθ. 150/95 (4), και ιδίως το άρθρο 13 παράγραφος 1,
Εκτιμώντας:
ότι, με ισχύ από την 1η Φεβρουαρίου 1995, το άρθρο 13 παράγραφος 2 του κανονισμού (ΕΟΚ) αριθ. 3813/92 έχει τροποποιήσει την αξία σε Ecu ορισμένων τιμών και ποσών με σκοπό να καταστήσει άκυρα τα αποτελέσματα της κατάργησης του διορθωτικού συντελεστή 1,207509 που εφαρμόζονταν μέχρι τις 31 Ιανουαρίου 1995 στις ισοτιμίες που χρησιμοποιούνται στη γεωργία 7 ότι οι νέες αξίες σε Ecu των σχετικών τιμών και ποσών καθορίζονται από την 1η Φεβρουαρίου 1995 σύμφωνα με τους κανόνες που αναφέρονται στο άρθρο 13 παράγραφος 2 του κανονισμού (ΕΟΚ) αριθ. 1068/93 και στο άρθρο 18 παράγραφος 1 του κανονισμού (ΕΟΚ) αριθ. 3813/92 της Επιτροπής της 30ής Απριλίου 1993 περί λεπτομερειών καθορισμού και εφαρμογής των ισοτιμιών που χρησιμοποιούνται στον γεωργικό τομέα (5), όπως τροποποιήθηκε τελευταία από τον κανονισμό (ΕΚ) αριθ. 1053/95 (6).
ότι, σύμφωνα με το άρθρο 18 παράγραφος 2 του κανονισμού (ΕΟΚ) αριθ. 1068/93 πρέπει, για να αποφευχθούν οι ασάφειες και για να διευκολυνθεί η εφαρμογή της κοινής αγροτικής πολιτικής, να αντικατασταθούν οι αξίες σε Ecu των σχετικών τιμών και ποσών που δεν έχουν περιοδική εφαρμογή και που εφαρμόζονται τουλάχιστον από:
- την 1η Ιανουαρίου 1996 για τα ποσά τα οποία δεν αφορά περίοδος εμπορίας,
- την έναρξη της περιόδου εμπορίας 1996 στην περίπτωση των τιμών ή ποσών για τα οποία η εν λόγω περίοδος αρχίζει τον Ιανουάριο 1996,
- την έναρξη της περιόδου εμπορίας 1995/96 στις άλλες περιπτώσεις,
και που αναφέρονται στους κανονισμούς που αρχίζουν να ισχύουν πριν από την 1η Φεβρουαρίου 1995 7 ότι πρέπει, κατά συνέπεια, να τροποποιηθούν οι σχετικοί κανονισμοί 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 12 του κανονισμού (ΕΟΚ) αριθ. 2019/93 τροποποιείται ως εξής:
- στο τρίτο εδάφιο της παραγράφου 1, το ποσό «10 Ecu» αντικαθίσταται από το ποσό «12,08 Ecu»,
- στο δεύτερο εδάφιο της παραγράφου 2, το ποσό «7 Ecu» αντικαθίσταται από το ποσό «8,453 Ecu».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για κάθε σχετικό ποσό από την ημερομηνία της πρώτης εφαρμογής της γεωργικής ισοτιμίας που έχει καθοριστεί από την 1 Φεβρουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Οκτωβρίου 1995.

Labels: 17
19
5
6
18